Transbajkal

Transbajkal (russisk: Забайкалье – Zabajkalje) eller Dauria (russisk: Даурия – Daurija) er et fjellområde øst for Bajkalsjøen i det sørøstre Sibir i Russland.

Området strekker seg nesten 1000 kilometer over Patomplatået og Nordbajkal-platået i nord til den russiske grensen i sør. I retning øst-vest strekker området seg 1000 kilometer fra Bajkalsjøen til meridianen hvor de to elvene Sjilka og Argun møtes.  

I Det russiske imperiet var Transbajkal en oblast med regionhovedstad først i Nertsjinsk og senere i Tsjita. I dag er mesteparten av området delt mellom republikken Burjatia og Zabajkalskij kraj, mens en mindre del i nord ligger i Irkutsk oblast.

Kategori:Fjellkjeder i Russland
Kategori:Historiske regioner i Russland
Kategori:Fjell i Burjatia
Kategori:Fjell i Zabajkalskij kraj
Kategori:Fjell i Irkutsk oblast